stanford-oval/wikipedia huggingface dataset:
ILGA-Europe

| --- | --- |
סמליל הארגון
 פעילות:  שיפור מעמד זכויותיהם של לסביות, הומואים, טרנסג'נדרים, ביסקסואלים ואינטרסקס ביבשת אירופה
 התאגדות:  ארגון ללא מטרת רווח
 מדינה:  בלגיה 
 מטה הארגון:  בריסל 
 מקום פעילות:  47 מדינות במועצת אירופה, בלארוס, קוסובו ומרכז אסיה
 חברים:  500+ ארגונים חברים
 אנשי מפתח:  אוולין פרדיס (מנהלת הפקה)
 תקופת הפעילות:  1996–הווה (כ־28 שנים)
 www.ilga-europe.org
 
"ILGA-Europe" הוא הארגון האירופי של האיגוד הבינלאומי ללסביות, הומואים, ביסקסואלים, טרנס ואינטרסקס (ILGBTIA). הוא משמש כארגון תמיכה לשיפור מעמד זכויותיהם של לסביות, הומואים, ביסקסואלים, טרנסג'נדרים ואינטרסקס (LGBTI) ברמה האירופאית. חברים בו מעל 500 ארגונים מרחבי אירופה ומרכז אסיה. יש לו מעמד מייעץ במועצה הכלכלית-חברתית של האו"ם ומעמד השתתפותי במועצת אירופה.
בכל חודש מאי, "ILGA-Europe" מפרסם את סקירת "Rainbow Europe" מטעמו, לציון היום הבינלאומי נגד הומופוביה, טרנספוביה וביפוביה ובו הוא סוקר את מצב זכויות האדם ומעמד חייהם של להט"ב בכל מדינה אירופית.
היסטוריה > הקמה

"ILGA-Europe" נוסד בשנת 1996, כאשר ארגון האם שלו, האיגוד הבינלאומי ללסביות, הומואים, ביסקסואלים, טרנס ואינטרסקס, הקים ארגוני פעולה נפרדים לאזורים שונים בעולם. ILGA-Europe לקח על עצמו את האחריות לתמיכה בחברי קהילות הלהט"ב ברחבי אירופה כולל רשת טרנסג'נדר אירופה. "Inter-LGBT" פועל בין השאר מול האיחוד האירופי, מועצת אירופה והארגון לביטחון ולשיתוף פעולה באירופה.
בתחילה "ILGA-Europe" עבד על בסיס התנדבות בלבד. בשנת 2001, הוכרה תרומתו הפוטנציאלית למאבק באפליה של האיחוד האירופי (שנוסדה במסגרת סעיף 13 לאמנת אמסטרדם) וניתן לו מימון ליבה. כיום ניתן מימון באמצעות תוכנית "PROGRESS". תוכניות אלוו אפשרו לארגון להקים משרד בבריסל, לגייס עובדים קבועים ולנהל תוכניות עבודה נרחבות ביחס לאפליה על רקע נטייה מינית במדינות החברות באיחוד האירופי ובמדינות המצטרפות. תמיכה כספית מאת הקרן השוודית לקידום זכויות אדם, שוויון ושלטון החוק ושמירה על איכות הסביבה, "Sigrid Rausing Trus", רשת הענקת המענקים עבור קידום צדק, חינוך, בריאות הציבור ותקשורת עצמאית, "the Open Society Institute", הארגון הבינלאומי לקידום דמוקרטיה בעולם, "Freedom House", מחלקת המדינה של ארצות הברית ומשרד החינוך, התרבות והמדע של הולנד מאפשרים ל-"ILGA-Europe" להרחיב את עבודתו לתחומים שאינם מכוסים במימון האיחוד האירופי בהם ברחבי מזרח אירופה ומרכז אסיה.
היסטוריה > פורום האינטרסקס הבין-לאומי

| --- | --- |
 :  ראו גם – פורום האינטרסקס הבין-לאומי
כדי לכלול אנשים אינטרסקסים (בעלי סימני מין זכריים ונקביים כאחד) בפעילותם, "ILGA-Europe" ו-"ILGA" תמכו במשותף בקיום המפגש הבינלאומי היחיד של פעילים וארגונים אינטרסקסים - "פורום האינטרסקס הבין-לאומי" אשר מתקיים מאז 2011.
הפורום השלישי של הארגון נערך במלטה בשנת 2013 עם כ-34 פעילים שייצגו כ-30 ארגונים מכלל יבשות העולם. הצהרת סיום האירוע אישרה את קיומם של אנשים אינטרסקסים, את "עקרונות הפורום הבינלאומי האינטרסקסי הראשון והשני" והרחיבה את "הדרישות שמטרתן לשים קץ לאפליה נגד אנשים אינטרסקסים ולהבטיח את הזכות לשלמות גופנית, אוטונומיה גופנית והגדרה עצמית". בפעם הראשונה, המשתתפים הצהירו על הצורך ברישומי לידה עבור אינטרסקסים, בנוסף לנושאים נוספים של זכויות אדם.
הפורום הרביעי התקיים באמסטרדם באפריל 2017, ולאחר מכן פרסם הצהרה בתקשורת. במהלכו, כ-40 משתתפים, כולל נציגי ארגונים אינטרסקסיים ותומכים עצמאיים, הגיעו מכלל יבשות העולם בהם אפריקה, אסיה, אירופה, אמריקה הלטינית והאיים הקריביים, צפון אמריקה, אוקיאניה ומדינות פוסט-סובייטיות. הפורום אישר את הצהרת מלטה של הכינוס השלישי, וקרא לקיים פורום חמישי בדרום הגלובלי.
כנסים

"ILGA-Europe" מארח את כנס שנתי בסוף אוקטובר, מאז 2000. ארגונים חברים בוחרים את הוועד המנהל ומחליטים על סדרי העדיפויות של העבודה לשנה הבאה.
כנסים > תאריכים, מיקומים ונושאים

2000 - בוקרשט, רומניה, "קבלת המגוון".
2001 - רוטרדם, הולנד, "יצירת שותפות".
2002 - ליסבון, פורטוגל, "הכרה במגוון, קידום שוויון".
2003 - גלאזגו, הממלכה המאוחדת, "מדיניות בפעולה - גורמת לשוויון עבור להט"ב לקרות".
2004 - בודפשט, הונגריה, "יציאה מהארון לאיחוד האירופי".
2005 - פריז, צרפת, (ללא נושא).
2006 - סופיה, בולגריה, "אנחנו משפחה - המשפחות שלנו באירופה והמשפחה האירופית".
2007 - וילנה, ליטא, "זכויות להט"ב הן זכויות אדם - כבוד, הכרה ואחריות".
2008 - וינה, אוסטריה, "לחשוב גלובלי, לפעול מקומי".
2009 - ולטה, מלטה, "התגברות על מחסומים דתיים ותרבותיים לשוויון עבור להט"ב".
2010 - האג, הולנד, "לבטא את ההבדלים בינינו, לאתגר את הדעות הקדומות שלנו, לפתח את הבריתות שלנו".
2011 - טורינו, איטליה, "זכויות אדם וערכים מסורתיים: התנגשות או דיאלוג?".
2012 - דבלין, אירלנד, "קידום שוויון להט"ב בזמנים כלכליים מאתגרים".
2013 - זאגרב, קרואטיה, "משפחה חשובה! הושטת יד אל הלבבות והמוחות".
2014 - ריגה, לטביה, "תנועה: הובלת שינוי בר קיימא".
2015 - אתונה, יוון, "קולות רבים, תנועה אחת - ביחד, מגויסים לחברה צודקת".
2016 - ניקוסיה, קפריסין, "כוח לעם - חוגגים 20 שנה לחוזק בתוך".
2017 - ורשה, פולין, "קהילות מתגייסות, תנועות עולות".
2018 - בריסל, בלגיה, "מתוך מילים לפעולה".
2019 - פראג, צ'כיה, "חזקים יותר יחד".
2020 - (בוטל עקב מגפת הקורונה), ועידה מקוונת התקיימה במקום, "להגן, להתאים, להתכנס".
פעילות

"ILGA-Europe" פועל לקידום שוויון ומניעת אפליה עבור חברי קהילת הלהט"ב באירופה בנושאי מקלט, חינוך, תעסוקה, דיני משפחה, חופש ההתכנסות, פשעי שנאה, דברי שטנה ובריאות, לצד פעילותו ברחבי העולם למען הגנה על פעילי זכויות אדם, טרנסג'נדרים ואנשים אינטרסקסים. האגודה מספקת מימון והדרכה למעל 500 הארגונים החברים בה, "כדי למקסם את היעילות והשימוש במשאבים על ידי ארגוני להט"ב בעבודה להשגת מטרותיהם, למקסם את ההשפעה של עבודת ההסברה ברמה האירופית וכדי להבטיח קיימות של תנועות להט"ב באירופה".
"ILGA-Europe" עובד עם מוסדות האיחוד האירופי, מועצת אירופה והארגון לביטחון ושיתוף פעולה באירופה כדי לקדם שוויון על ידי הסברה וגיוס מתנדבים, כולל תמיכה באימוץ ההנחיה המוצעת נגד אפליה של האיחוד האירופי, האוסרת אפליה על עילה של גיל, מוגבלות, דת, אמונה או נטייה מינית בכל תחומי הפעילות של האיחוד האירופי. הארגון משמש בליטיגציה אסטרטגית בבית הדין האירופי לזכויות האדם ובבית הדין האירופי לצדק כדי לשים קץ לאפליה על רקע נטייה מינית או זהות מגדרית, על ידי זיהוי פערים בהגנות, עידוד ארגונים ויחידים לפתוח תיקים משפטיים ותמיכה במקרים אלה באמצעות משאבים משפטיים.
לקראת הבחירות לפרלמנט האירופי 2014, "ILGA-Europe" קידם את הבטחת "Come Out 2014 European Election Election" למועמדים חברי הפרלמנט האירופי, שהתמקדה בנושאי עדיפות בקרב להט"ב בשנים 2014–2019 בפרלמנט בהן: מפת דרכים של האיחוד האירופי בנושא שוויון להט"ב, אכיפת זכויות האדם של האיחוד האירופי, השלמת הנחיית האיחוד האירופי נגד אפליה, מאבק באלימות הומופובית וטרנספובית, הגדרה רחבה של המונח "משפחה", זכויות טרנסג'נדרים ודפאתוליזציה, נקיטת פעולה נגד בריונות בבית הספר, מאבק באפליה בריאותית ואי שוויון, טיפול במבקשי מקלט והפיכת ארגון האיחוד האירופי ל-"אלוף זכויות הלהט"ב ברחבי העולם". 187 חברי פרלמנט נבחרים (25 אחוזים) חתמו על ההתחייבות.
כיום, ל-"ILGA-Europe" ישנם יותר מ-24 עובדים הפועלים בארבעה תחומים בהם: הסברה, תקשורת, כספים ומנהלה ותוכניות. כולם ממוקמים במשרד הארגון ברובע האירופי בבירת בלגיה, בריסל.
פעילות > Rainbow Europe

בכל חודש מאי, "ILGA-Europe" מפרסם את סקירת "Rainbow Europe" מטעמו, לציון היום הבינלאומי נגד הומופוביה, טרנספוביה וביפוביה הסוקר את מצב זכויות האדם ומעמד חייהם של אזרחי להט"ב בכל מדינה אירופית הכולל בין היתר: מעמד הגנה מפני אפליה, הכרה במשפחה, דברי שטנה/פשעי שנאה, הכרה בשינוי מגדר, חופש ההתאספות, ההתאגדות והביטוי וחוקים הנוגעים למבקשי מקלט.
בשנת 2016, מלטה הגיעה לראש הדירוג, בעודה דורגה כבעלת 88% לקראת כיבוד זכויות אדם ושוויון מלא, לפני בלגיה והממלכה המאוחדת. אזרבייג'ן דורגה במקום הנמוך ביותר עם כ-5% בלבד, ואחריה רוסיה, ארמניה וטורקיה בעוד העלייה הגדולה ביותר מאז הסקירה של שנת 2015 הייתה זו של יוון ב-19 נקודות.
ב- 2023 המשיכה מלטה להוביל את מדינות אירופה בכיבוד זכויות ILGA כאשר קיבלה ציון 90%. אחריה עמדו בלגיה ודנמרק עם 76% וספרד עם 74%. במקומות האחרונים מופיעות אזרבייג'ן -2% וטורקיה 4%. מצב זכויות הקהילה ברוסיה ובארמניה אינו טוב בהרבה - 8%
הערות שוליים

↑  United Nations Civil Society Participation – General, esango.un.org
1 2  Rainbow Europe, www.rainbow-europe.org
↑  What is ILGA-Europe? / About us / Home / ilga - ILGA Europe, web.archive.org, ‏2014-06-25
1 2 3  ILGA-Europe's funding / About us / Home / ilga - ILGA Europe, web.archive.org, ‏2014-06-25
↑  About the Author Benjamin Riley Benjamin Riley is a freelance writer, works in gay men's health He is also the Star Observer's former Victorian journalist Twitter, Global intersex community affirms shared goals, Star Observer, ‏2013-12-04 (באנגלית)
1 2  4th International Intersex Forum Statement, interACT: Advocates for Intersex Youth, ‏2017-04-27 (באנגלית אמריקאית)
↑  Annual Conference / About us / Home / ilga - ILGA Europe, web.archive.org, ‏2014-06-25
↑  Issues we work on / Home / ilga - ILGA Europe, web.archive.org, ‏2014-06-25
↑  Developing the LGBTI movement / How we work / Home / ilga - ILGA Europe, web.archive.org, ‏2014-06-25
↑  Working with the European Institutions / How we work / Home / ilga - ILGA Europe, web.archive.org, ‏2014-05-06
↑  Strategic litigation in the European Courts / How we work / Home / ilga - ILGA Europe, web.archive.org, ‏2014-06-25
↑  Come Out 2014 European Election Pledge / For Members of the European Parliament / Come Out - European Elections 2014 / Working with the European Institutions / How we work / Home / ilga - ILGA Europe, web.archive.org, ‏2014-05-29
↑  A quarter of elected European Parliament committed to LGBTI equality / Media releases / For media / News / Home / ilga - ILGA Europe, web.archive.org, ‏2014-05-29
↑  Rainbow Europe 2016 | ILGA-Europe, web.archive.org, ‏2018-10-27
↑  Rainbow Europe Map and Index 2023 | ILGA-Europe, ‏2023-05-11 (באנגלית בריטית)
| --- | --- |
בקרת זהויות :  ISNI: 0000 0000 9990 582X  LCCN: no89008177  VIAF: 148390248   WorldCat (עם VIAF): 148390248 
ציון כנס הפורום השלישי במלטה, 2013
הפעילה האירית אילבה סמית', נואמת באחד מכנסי הארגון בשנת 2018
חברי "ILGA-Europe" משתתפים במצעד הגאווה הבלגית בבירה בריסל, 2018
סקירת "Rainbow Europe" ל-2016
דייב מת'יוס בנד

| --- | --- |

 מקום הקמה:  שארלוטסוויל 
 מוקד פעילות:  שרלוטסוויל, וירג'יניה, ארצות הברית
 תקופת הפעילות:  מ-1991
 סוגה:  רוק   רוק אלטרנטיבי, ג'אז
 חברת תקליטים:  RCA   V2 Records
 פרסים והוקרה:  היכל התהילה של הרוק אנד רול (2024) 
 אתר רשמי
 פרופיל ב-IMDb
 חברים
 דייב מת'יוס   קרטר ביופורד   סטפאן לזרד   טים ריינולדס   רשאן רוס  ג׳ף קופין  באדי סטרונג
 חברים לשעבר
 פיטר גריסר   לרוי מור  בויד טינסלי  בוץ' טיילור
 
דייב מת'יוס בנד (באנגלית: Dave Mathews Band או בקיצור DMB) היא להקת רוק אמריקאית פופולרית. הלהקה הוקמה בעיר שרלוטסוויל שבמדינת וירג'יניה בשנת 1991. מקים הלהקה הוא דייב מת'יוס שהוא גם הנגן והמלחין של רבים משירי הלהקה. אל מתיוס חברו נגן הסקסופון לירוי מור, הבסיסט סטפאן לסרד, נגן הכינור החשמלי בויד טינסלי והמתופף קרטר ביופורד. מאז 1998 הופיע עם הלהקה גם הקלידן בוץ' טיילור אם כי הוא לא הצטרף ללהקה באופן רשמי.
הלהקה מכרה בין 30 ל-40 מיליון אלבומים בכל העולם.
היסטוריה

מור וביופורד ניגנו שניהם בלהקות ג'אז בשרלוטסוויל, כששמעו קלטת דמו שהפיק מת'יוס והחליטו להסכים לשתף עמו פעולה. בשנת 1991 הוציאה הלהקה אלבום דמו שכלל את השירים: "Recently", "The Song That Jane likes" ו-"Tripping Billies". זמן קצר לאחר מכן הופיעה הלהקה בפסטיבל "יום כדור הארץ" בעיר שרלוטסוויל וזכתה להצלחה רבה שהביאה לה פרסום רב. אחת הסיבות להצלחתה של הלהקה בימיה הראשונים הייתה נכונותה לאפשר לקהל ששמע אותה להקליט את המופע אם כי הלהקה ביקשה שההקלטות לא תמכרנה למטרות רווח.
את הפריצה הגדולה שלה עשתה הלהקה בין השנים 1994 ו-1996 כאשר הוציאה את האלבום הראשון שלה: "Under The Table and Dreaming" שכלל בין היתר את השירים: "Satellite", "What Would You Say" ו-"Ants Marching". האלבום הוקדש לזכר אחותו של דייב מת'יוס, אן, שנרצחה בשנת 1994 על ידי בעלה.
בשנת 1996 הוציאה הלהקה את אלבומה השני, "Crash", שזכה להצלחה רבה ברדיו ובמכירות. הסינגל "So Much To Say" מהאלבום זכה בגראמי. ב-28 באוקטובר 1997 הוציאה את האלבום ההופעה הראשון שלה: "Live at Red Rocks 8.15.95". מאז הוציאה הלהקה עוד שלושה אלבומי אולפן ("Before These Crowded Streets" (1998), "Everyday" (2001), "Busted Stuff" (2002) ו-"Stand Up" (2005( ועשרות אלבומי הופעה.
ב-19 באוגוסט 2008 מת הסקסופוניסט לרוי מור בתאונה בחוותו, וג'ף קופין, סקסופוניסט להקת בלה פלק והפלקטונס, החליף אותו בסיבוב ההופעות של הלהקה ובהקלטת האלבום "Big Whiskey and the GrooGrux King" שיצא לאור ביוני 2009. מאז הוא מופיע באופן קבוע עם הלהקה ומשתתף בהקלטותיה באולפן.
לאחר 20 שנים רצופות של הקלטת אלבומים והופעות חיות רבות, הלהקה לקחה "שנת שבתון" ב-2011 עם הופעות בודדות בלבד (לרוב הופעות דו-יומיות ותלת-יומיות עם אורחים מוזיקליים שונים ולהקות פחות מפורסמות). ההופעות הללו נקראו בשם Caravan.
בקיץ 2012, הלהקה חזרה לסיבוב הופעות מלא ואף תוציא לאור אלבום חדש בשם "Away From The World" שאמור לצאת לאור ב-11 בספטמבר 2012.
חנה גולדברג

ערך זה עוסק בפזמונאית וסופרת ישראלית. אם התכוונתם לציירת באותו שם, ראו .
| --- | --- |
חנה גולדברג, 2005
חנה גולדברג, 2005
 לידה:  23 בדצמבר 1954 (בת 69) חיפה, ישראל 
 מדינה:  ישראל 
 עיסוק:  סופרת, משוררת, פזמונאית
 מקום לימודים:  אוניברסיטת חיפה 
 שפות היצירה:  עברית
 תחום כתיבה:  ספרות, פזמונאות, שירה
 סוגה:  פזמונים, ספרי ילדים, שירי ילדים, שירה, רומנים
 נושאי כתיבה:  שאלות הקשורות בפסיכולוגיה, בחינוך, בעם היהודי ובנושאים נוספים רבים
 יצירות בולטות:  אנטארקטיקה (שיר), חברים בכל מיני צבעים (שיר), נאחז באוויר (שיר), דמעות ורודות (ספר ילדים), אף מילה על אהבה (רומן), אין סוסים שמדברים עברית (ספר שירים ופזמונים)
 תקופת הפעילות:  מ-1970
 הושפעה מ:  דוד אבידן, צ'כוב
 פרסים והוקרה:  פרס אקו"ם (מפעל חיים 2015)
 אתר רשמי
 
חנה גולדברג (נולדה ב-23 בדצמבר 1954) היא פזמונאית, משוררת וסופרת ישראלית. כלת פרס מפעל חיים של אקו"ם לשנת 2015.
ביוגרפיה

חנה גולדברג נולדה בחיפה, לשרה (לבית הכט) ודוד גולדברג שהיה מעריך ראשי בבית המכס בחיפה. למדה בתיכון עירוני ג' בחיפה ושירתה בצה"ל ככתבת בשבועון הצבאי "במחנה נח"ל", בתקופת מלחמת יום הכיפורים. לאחר שהשתחררה מצה"ל למדה באוניברסיטת חיפה פילוסופיה וספרות אנגלית.
במהלך לימודיה האקדמיים החלה לעבוד כעיתונאית במגזין "לאשה", כעורכת לשונית וכן תרגמה מאמרים ומחקרים מאנגלית לעברית. בתום לימודיה עברה להתגורר בתל אביב.
בשנת 1983 כתבה את מילות השיר "לא רוצה לזמביה" בביצוע עופר אקרלינג. השיר היה ללהיט, שעורר התעניינות רבה בשל שפתו הייחודית. אחר כך פנה אליה רמי קלינשטיין וגולדברג כתבה לו את השירים "אש על הפנים" ו"שיר מדבר" שגם הפכו להיטים. מאז כותבת גולדברג שירים למיטב המלחינים והזמרים בישראל, ושיריה מושמעים ברדיו ובטלוויזיה.
בשנת 2000 יצאה לאור ספרה הראשון, הרומן "אף מלה על אהבה", שנתיים אחר פרסמה רומן שני "כשהחיים יתחילו", וב-2007 את הרומן "דיבה".
בשנת 2002 נבחרה לתפקיד יושבת-ראש דירקטוריון אקו"ם. בתפקיד זה ייצגה את היוצרים הישראליים במשך שלוש שנים וחצי והובילה מאבק להעלאת המודעות הציבורית לנושא זכויות היוצרים בישראל ולשיפור מעמדו של היוצר.
שיריה

גולדברג החלה לכתוב שירים בגיל 14. כשהייתה בת 15 שלחה אחד משיריה למגזין "את" והעורכת שרה ריפין החליטה לפרסם אותו, עם ביקורת חיובית. בשנת 1978 פרסמה את ספר השירים הראשון שלה "האם לשבת המלכה יש בעיות במיטה?".
גולדברג כתבה מאות שירים, שרבים מהם היו ללהיטים. בין שיריה: "נאחז באוויר" (גידי גוב), "אנטארקטיקה" ("אין סוסים שמדברים עברית"), "מעיין" (קורין אלאל), "אמסטרדם" ו"ענוג" (להקת נוער שוליים), "אש" (רמי קלינשטיין), "גבר באמבטיה" ו"הרווח שבין" (ליליה), "חברים בכל מיני צבעים" (שרית חדד), "בואי נתחבק" (אלון אולארצ'יק), "מישהו גדול" (שי גבסו) "מול חלונך" (רונן עניא), "אוויר", "מכולת" (יסמין אבן), "בואי אלי" (אלף. דלת) ו"טאקו" (חני יופה).
ב-1992 חיברה את המילים לשירים בסרט "ללקק ת'תות" בבימויו של אורי ברבש.
בשנת 2005, במלאת לה כ-400 שירים מולחנים, יצא לאור ספר מהודר ובו מיטב שיריה - "אין סוסים שמדברים עברית" (הקיבוץ המאוחד). בספר שזורים גם הסיפורים שמאחורי השירים..
בשנת 2005 זכה שירה "מישהו גדול" במקום הראשון בפסטיבל השירים של ישראל.
שירה האנטי גזעני "חברים בכל מיני צבעים" משמש כפתיח במפגשיה עם תלמידים במסגרת מערכת החינוך. במפגשים אלה היא משוחחת עם הילדים על שיריה וספריה, על כתיבה ויצירה, על קבלת החריג והשונה, על סובלנות, על מאוויים לקרבה ולחברוּת, על חמלה, על דרכים לביטוי רגשות, על הקשר בין עולם המחשבים לבין רגשות ועל הצורך האנושי "להיות כמו כולם". בשנת 2008 הוציאה לאור גם קלטת וידאו בשם "חברים בכל מיני צבעים" הכוללת שירים וקטעי קישור בנושא..
בשנת 2015, זכתה בפרס ע"ש אהוד מנור על מפעל חיים של אקו"ם. בנימוקי השופטים לבחירתה, נכתב: "חנה גולדברג היא פזמונאית משוררת וסופרת, גדלה בחיפה, החלה לכתוב בגיל צעיר מאוד. השיר הראשון שלה שיצא לרדיו, "לא רוצה לזמביה" בשנת 1983 זכה להצלחה רבה וסלל את המשך דרכה. חנה מייצגת את האישה העצמאית, הכותבת, היוצרת חסרת הפשרות שלא חוששת מלחשוף בפנינו את כישרונה, כתיבתה החושנית, הנשית והייחודית. שיריה של חנה כאילו מספרים סיפור עלילתי מתוחכם שהמאזין לא רוצה שיסתיים. שואלת שאלות קיומיות, על החיים על החיפוש אחר האהבה הגדולה ושינוי אמיתי. חנה הטביעה את חותמה עם שירים רבים ואהובים. באמתחתה של חנה למעלה מ-400 יצירות, שירים וספרים".
בשנת 2002 נבחרה חנה לדירקטוריון אקו"ם ושימשה כיו"ר הדירקטוריון. בתפקידה קידמה והובילה מאבק להעלאת המודעות לנושא שמירת זכויות היוצרים ושיפור מעמד היוצר..
ספריה > ספרי ילדים

"דלית לא יכולה להחליט" (מסדה 1991)
"קישתא" (הקיבוץ המאוחד 1994) - תורגם ויצא לאור בשפה הערבית (1999) בשם "בסבוסה" (بسبوسة) והתקבל באהדה ברשות הפלסטינית.
"ההפתעה" (הקיבוץ המאוחד 1995)
"דמעות ורודות" (הוצאת הקיבוץ המאוחד 2001) - הוכתר כספר הילדים המצטיין לשנת 2001 על ידי "הורים וילדים"
"קוף משקפוף" (כתר 1999)
"חברים בכל מיני צבעים" (הקיבוץ המאוחד 2000)
"מי חטף את נסיכת המחשב?" (הקיבוץ המאוחד 2001)
"אורי טס לירח" (הקיבוץ המאוחד 2005)
"קישתא, אל תבכי" (הקיבוץ המאוחד 2007)
"שוקימוקי" (הקיבוץ המאוחד 2010)
"ספגטי" (הקיבוץ המאוחד 2012)
"אילו הייתי אריה" (עם עובד 2016)
"אילו הייתי קוף" (עם עובד 2018)
"אילו הייתי עכבר" (עם עובד 2018)
"יונתן" (עם עובד 2021)
"חברים בכל מיני צבעים" (מהדורה מחודשת בתוספת שני בתים חדשים, הקיבוץ המאוחד 2021)
ספריה > רומנים

"אף מלה על אהבה" (כתר 2000)
"כשהחיים יתחילו" (כתר 2002)
"דיבה" (כתר 2008)
"אהובי הלא ידוע" (כתר 2012)
"אף מילה על אהבה" (כתר 2018 - מהדורה מחודשת)
ספריה > שירה

"האם לשבת המלכה יש בעיות במיטה?" (הוצאת תמוז 1978)
"רומן בשורות קצרות" (עמית 1984)
"אין סוסים שמדברים עברית" (הקיבוץ המאוחד 2005)
ספריה > DVD לילדים

"חברים בכל מיני צבעים". תקליטור DVD לילדים עם מיטב שירי הילדים של חנה גולדברג (הד ארצי 2006)
הערות שוליים

1 2 3  מאת: שרית ישי לוי / צילום: מיקי קרצמן, למה התכוונה המשוררת, חדשות, 4 ביוני 1990
↑  מירי פז, ‏זקפת החופש, באתר גלובס, 21 בנובמבר 2002
↑  עמרי הרצוג, איזה אושר, להיות הומלסית, באתר הארץ, 25 בנובמבר 2007
1 2  היא הייתה כבר מוזגת ומורכת פרחים - היום היא משוררת - לשבת המלכה בעיות במיטה, "העולם הזה", גיליון 2141 מ-13 בספטמבר 1978, עמוד 40
↑  שירים שנכתבו ע"י חנה גולדברג, באתר שירונט
↑  חנה גולדברג, באתר הון תרבותי - הזמנת מופעים |הזמנת הרצאות | הזמנת סדנאות
↑  כרמית ספיר ויץ, ‏חנה גולדברג: "כשאת מחפשת משמעות לחיים, לפעמים היא 'סתם', ואז בא לך למות", באתר מעריב אונליין, 29 במאי 2018
↑  בן שלו, קורין אלאל: "הבנתי שכבד לא עובד, ויצאתי לחפש מלים אחרות", באתר הארץ, 3 ביוני 2019
↑  שירות גלובס, ‏גולדברג מפרסמת, באתר גלובס, 30 בינואר 2005
↑  גלי פיאלקוב, עכבר העיר, האמת העגומה: כך נחנך דור גזען וטיפש, באתר הארץ, 3 בספטמבר 2010
↑  מערכת פורטל mamy, החברים של חנה, באתר הארץ, 11 במרץ 2008
1 2  דפנה ארד, חנה גולדברג ואפי נצר יקבלו פרס מפעל חיים מאקו"ם, באתר הארץ, 16 בפברואר 2015
↑  סיגלית אבירם, זה לא הצבע, באתר הארץ, 28 בינואר 2002
↑  טל סימון, ספרי בריאות לילדים: והפעם - קוף משקפוף, באתר nrg‏, 18 באפריל 2010
↑  מוסף "ספרים", ספרים חדשים - אהובי הלא ידוע - חנה גולדברג, באתר הארץ, 5 ביוני 2012
| --- | --- |
בקרת זהויות :  NLI: 987007306877705171  BnF: cb14540623q (data)  GND: 1089703201  ISNI: 0000 0000 7249 7686  LCCN: nr91038855  MusicBrainz: f6dc90bf-e707-4329-b168-e3530d48cbf2  SUDOC: 081326211  VIAF: 12543914   WorldCat (עם VIAF): 12543914 
ספר השירים הגדול "אין סוסים שמדברים עברית", הקיבוץ המאוחד 2005
ספר הילדים "דמעות ורודות"
"דיבה", כתר 2008
פרנסיסקנה לה פלטה

| פרנסיסקנה לה פלטה |
| --- | --- |
  השוואה בין גודלו של אדם ממוצע לפרנסיסקנה לה פלטה
מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: לווייתנאים
תת־סדרה:: דמויי היפופוטם
על־משפחה:: דולפיני נהרות
משפחה:: פונטופוריים
סוג:: פונטופוריה
מין:: פרנסיסקנה לה פלטה
שם מדעי
 Pontoporia blainvillei ‏גרווה וד'אורביני, 1844
תחום תפוצה


פרנסיסקנה לה פלטה (שם מדעי: Pontoporia blainvillei) הוא לווייתן שיניים שנפוץ במי האוקיינוס האטלנטי לחופיה הדרום-מזרחיים של דרום אמריקה. מבחינה טקסונומית הוא שייך לעל-משפחת דולפיני הנהרות, והוא ייחודי בקבוצה זו בשל חיותו במי האוקיינוס ובמי שפכי נהרות שהם מים מלוחים.
טקסונומיה

פרנסיסקנה לה פלטה הוא המין היחיד בסוגו ובמשפחתו. הוא תואר לראשונה על ידי שני החוקרים הצרפתים פול ז'רווה ( (Paul Gervaisואלסיד ד'אורביני (Alcide d'Orbigny) ב-1884. מקור שמו של לווייתן הפרנסיסקנה הוא בכינוי שהודבק לו בארגנטינה ובאורוגוואי, ושאומץ לאחר מכן בינלאומית.
מאפיינים פיזיים

לדולפין לה פלטה הוא בעל החוטם הארוך ביותר מכל הלווייתנים ביחס לגודל גופו. הזכרים מגיעים לאורך של 1.6 מטרים, והנקבות לאורך של 1.8 מטרים. צבע גופו חום-אפרפר, כאשר צידו התחתון מעט בהיר יותר. גם הסנפירים גדולים באופן משמעותי יחסית לגוף. הם רחבים, אולם הם הופכים צרים במקום החיבור עם הגוף. עובדה זו הופכת את צורתם לדמוית משולש. נחיר הנשיפה הוא בצורת קשת, והוא נמצא מול קמט על הצוואר. הסנפיר הגבי הוא בעל בסיס רחב והוא מעוגל בקצהו. משקלו הממוצע של לווייתן הפרנסיסקנה הוא מעל 50 קילוגרמים, ותוחלת חייו היא 20 שנים. תקופת ההריון אורכת 10–11 חודשים, והוולדות מגיעים לבגרות תוך שנים ספורות. הנקבות יכולות להוליד גורים מגיל חמש שנים.
לווייתן הפרנסיסקנה לה פלטה הוא לווייתן כמעט לא מורגש. הוא שוחה באיטיות ובצורה חלקה, ולכן קשה לזהותו אלא בתנאי ראייה טובים ובמים רגועים. לרוב הם שוחים בגפם או בקבוצות קטנות. עם זאת, הם נצפו גם בקבוצות גדולות שמנו 15 פרטים, אולם מקרים כאלו הם נדירים למדי. בדרך-כלל הם ניזונים ממזון הנמצא בקרקעית המקום, וממצאים ממעיים של דולפיני לה פלטה הראו כי הם אוכלים בממוצע 24 מינים שונים של דגים, בהתאם לתפוצת המינים באזור מחייתם. בנוסף, הם ניזונים לעיתים מתמנונים, מדיונונים ומשרימפס (Caridea). הם עצמם נאכלים על ידי לווייתני אורקה ומספר מינים של כרישים.
תפוצה

לווייתן הפרנסיסקנה לה פלטה נמצא בחוף הדרום-מזרחי של דרום אמריקה, וכן בשפך הנהר בריו דה לה פלטה. הוא החבר היחיד בעל-משפחת דולפיני הנהרות שחי בפועל באוקיינוס ובמים מלוחים ולא במים מתוקים. אף על פי שמספר מינים בעל-המשפחה מבלים את חלק מחייהם מחוץ לנהרות, פרטים רבים נותרים במשך כל חייהם בנהר, ואינם מסתכנים ביציאה ממנו למים מלוחים.
שימור

מצב השימור של לווייתן הפרנסיסקנה מוגדר על ידי ארגון ה-IUCN כ"מצב לא ברור" (Date Deficient). עם זאת, דירוג זה מכסה על דאגה רווחת בקרב ה"משמרים" כי אוכלוסיית לווייתני הפרנסיסקנה לא תוכל לספוג את מספר התאונות המקריות שקורות בכל שנה. בדרך זו מצב האוכלוסייה יהיה לא יציב, נתון בעל השלכה מסוכנת על המשך קיומה. סכנה נוספת המאיימת על המין היא היעדר מזון, וזאת בשל מכמורות הדיג המיוחדות המשמשות לדיג מקרקעית החוף. מרבית ההריגות המתועדות משנות ה-70 מקורן באורוגוואי, אולם מחקרים עכשוויים מצביעים על כך שהרשתות המדוברות בחופי ברזיל וארגנטינה מסוכנות יותר. מדענים מכל שלוש המדינות הביעו את דאגותיהם, וביקשו סיוע בינלאומי בהעלאת מצוקתו של הלווייתן לסדר היום. נכון ל-2006, לא קיימים נתונים על האוכלוסייה של לווייתן הפרנסיסקנה לה פלטה.
הערות שוליים

↑  פרנסיסקנה לה פלטה באתר הרשימה האדומה של IUCN
| משפחות בסדרת הלווייתנאים |
| --- | --- | --- |
| תת-סדרת לווייתני מזיפות | לווייתנים אפורים • לווייתני ענק • בלניים • בלניים מפותחים |  |
| תת-סדרת לווייתני שיניים | נהרתניים • דולפיניים • פוקניים • חדשיניים • ראשתניים • לווייתני מקור • איניים • ליפוטיים • פונטופוריים • ראשתנים ננסיים |  |
| --- | --- |
בקרת זהויות :  NLI: 987007548334905171
ישיבת בני עקיבא קריית הרצוג בני ברק

תבנית:מוסד לימודי
ישיבת קריית הרצוג (שם רשמי: ישיבה תיכונית בני עקיבא, קריית הרצוג בני ברק תורה מדע אמנויות) היא ישיבה תיכונית השייכת למרכז ישיבות ואולפנות בני עקיבא, הממוקמת בשכונת קריית הרצוג בבני ברק, ונקראת על שמו של הרב הראשי האשכנזי לשעבר הרב יצחק אייזיק הלוי הרצוג.
הישיבה הוקמה בתשל"ג, ובראשה עמד הרב יצחק גרוסמן. החל משנת הלימודים ה'תשנ"א (1991) עמד בראשות הישיבה הרב משה צבי וקסלר במשך 33 שנים עד שיצא לגמלאות בסוף שנת הלימודים ה'תשפ"ד , וכיום עומד בראשה הרב יעקב גיטלמן. מנהל התיכון בישיבה הוא הרב משה ליקסנברג ומנהל החטיבה הוא הרב יואב קרוטהמר.
בישיבה לומדים כ-450 תלמידים, בעיקר ממרכז הארץ. בישיבה פועלות מגמות לימוד ריאליות לצד מגמות הומניות, ותוכניות מיוחדות ללימודי תואר ראשון במהלך התיכון מטעם המרכז האקדמי לב והקריה האקדמית אונו.
הישיבה מאמינה בשילוב של לימודי קודש ולימודי חול במהלך המסגרת הלימודית הפורמלית. לכן הישיבה מקצה כמחצית מהשעות ללימודי קודש ומחצית ללימודי חול.
בשנת ה׳תש"ע, אחוז זכאי תעודת הבגרות בישיבה היה הגבוה בארץ, 100%. הישיבה זכתה בעבר במספר פרסים על הישגיה החינוכיים, וכן על הישגיהם של תלמידיה בחידון התנ"ך, בקולנוע, בכדורסל ובכדורגל. בסוף שנת ה׳תשע"ו זכתה בפרס הישיבה הערכית.
בישיבה קיימות מספר רב של מגמות לימוד, בהן: מוזיקה, פיזיקה, ביולוגיה, גאוגרפיה, מדעי המחשב, ועוד. תלמידי הישיבה זכו בתחרויות רובוטיקה ופיזיקה ארציות.